# Finalissima 2022

Es va anomenar Finalissima la tercera edició de la Copa Artemio Franchi, o Copa de Campions Conmebol-UEFA, que es disputà entre el guanyador de la Copa Amèrica i l'Eurocopa. Va ser la tercera edició del torneig després que se n'haguessin fet dues edicions anteriors, els anys 1985 i 1993. Aquesta edició, com les seves predecessores, no compta com a títol oficial per a la FIFA.
L'enfrontament va tenir lloc l'1 de juny de 2022, entre Itàlia i l'Argentina, seleccions que eren campiones de les seves respectives confederacions el 2021. Es va disputar a l'estadi de Wembley, a Londres, seu també de l'oficina conjunta, que s'encarrega de coordinar els projectes d'interès comú. Amb aquesta edició, es va tornar a disputar un torneig o copa entre seleccions de diferents continents a part del Copa Mundial de Futbol, després de la desaparició de la Copa Confederacions de la FIFA, que va tenir la seva última edició a Rússia 2017.
L'Argentina va guanyar 3-0 amb gols de Lautaro Martínez, Ángel di María i Paulo Dybala.

## Antecedents

El 12 de febrer de 2020, la UEFA i la Conmebol van signar un acord d'enteniment destinat a millorar la cooperació entre les dues organitzacions. Com a part de l'acord, un comitè conjunt UEFA-CONMEBOL va examinar la possibilitat d'organitzar partits intercontinentals europeu-sud-americans, tant per a futbol masculí com femení. El 28 de setembre de 2021, la UEFA i la Conmebol van confirmar que els guanyadors del Campionat d'Europa de la UEFA i de la Copa Amèrica s'enfrontarien en un partit intercontinental, inicialment per un període de tres edicions a partir de 2022. La primera edició es va confirmar per a l'any 2022. El 15 de desembre de 2021, la UEFA i la Conmebol van signar novament un nou acord d'enteniment fins a 2028, que inclou disposicions específiques com la creació d'una oficina conjunta a Londres i la possible organització de diversos esdeveniments futbolístics addicionals. Es va confirmar que el partit d'aquest torneig es duria a terme a Londres l'1 de juny de 2022 en l'estadi de Wembley. Finalment, en aquest acord, es va estipular el nou nom del torneig, com a Copa de Campions de la UEFA-Conmebol en reemplaçament de Copa Artemio Franchi. Per a aquesta edició la UEFA publicita el torneig com la Finalissima 2022.

## Seleccions participants

| Equip | Via de classificació | Data de classificació | Participacions | Última participació | Millor participació anterior |
| Itàlia | Campió de l'Eurocopa 2020 (2n títol) | 11 de juliol | 1 | Debutant | Debutant |
| Argentina | Campió de la Copa Amèrica 2021 (15è títol) | 10 de juliol | 2 | 1993 | Campió 1993. |

## Final

| Itàlia | 0 - 3 | Argentina |
| | Informe | Lautaro Javier Martínez 28' Ángel Fabián di María 45+1' Paulo Dybala 90+4' |

## Vegeu també

* Copa FIFA Confederacions
* Copa de Campions Conmebol-UEFA
* Eurocopa
* Eurocopa 2020
* Copa Amèrica
* Copa Amèrica 2021

## Referències

* ↑ «CONMEBOL y UEFA amplían su cooperación». CONMEBOL. [Consulta: 19 març 2022].
* ↑ «Argentina e Italia inaugurarán la Copa Euroamericana». as.com. [Consulta: 19 març 2022].
* ↑ «Argentina - Italia, por la Copa Euroamericana: día, hora y sede para el cruce de campeones continentales». goal.com. [Consulta: 19 març 2022].
* ↑ Bate, Adam. «Italy 0-3 Argentina: Lionel Messi's side win the Finalissima at Wembley after goals from Lautaro Martinez, Angel Di Maria and Paulo Dybala» (en anglès). Sky Sports, 02-06-2022. [Consulta: 15 juliol 2024].

## Enllaços externs

* Finalissima 2022 en Conmebol